section_heading: Obrazovanje
paragraph_text: Prva školska zgrada u Semeljcima izgrađena je već 1786., a bila je nasuprot današnje samoposluge. Kako je zgrada bila drvena i loša, potreba za novom zgradom javila se već 1800., a izgrađena je već 1833. godine. U svibnju 1895. srušena je i ta zgrada da bi se učenici u listopadu preselili u novu koja je bivala školskom zgradom sve do izgradnje ove današnje, 1976. godine.